CELEX: 62012TN0042
Language: fi
Date: 2012-02-01 00:00:00
Title: Asia T-42/12: Kanne 1.2.2012 — Bateni v. neuvosto

31.3.2012   
            
            
               FI
            
            
               Euroopan unionin virallinen lehti
            
            
               C 98/23
            
         Kanne 1.2.2012 — Bateni v. neuvosto
   (Asia T-42/12)
   2012/C 98/39
   Oikeudenkäyntikieli: saksa
   
      Asianosaiset
   
   
      Kantaja: Naser Bateni (Hampuri, Saksa) (asiamiehet: asianajajat J. Kienzle ja M. Schlingmann)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2011 annetun neuvoston päätöksen 2011/783/YUTP (1) ja Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annetun neuvoston täytäntöönpanoasetuksen (EU) N:o 1245/2011 (2)
               
            
         
               —
            
            
               velvoittamaan neuvoston korvaamaan oikeudenkäyntikulut ja erityisesti kantajalle aiheutuneet kustannukset.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu kantajan puolustautumisoikeuksien loukkaamiseen
               
                           —
                        
                        
                           Neuvosto on loukannut kantajan oikeutta tehokkaaseen oikeussuojaan ja erityisesti perusteluvaatimusta, koska se ei ole perustellut riittävästi kantajan sisällyttämistä riidanalaisen päätöksen ja riidanalaisen asetuksen liitteeseen.
                        
                     
                           —
                        
                        
                           Neuvosto ei ole maininnut kantajan nimenomaisesta vaatimuksesta huolimatta niitä perusteluja tai näkökohtia — eikä se ole esittänyt vastaavia todisteita — jotka oikeuttaisivat sisällyttämään kantajan riidanalaisen päätöksen ja riidanalaisen asetuksen liitteeseen.
                        
                     
                           —
                        
                        
                           Neuvosto on loukannut kantajan oikeutta tulla kuulluksi, koska se ei ole antanut kantajalle riidanalaisen päätöksen 24 artiklan 3 ja 4 kohdassa ja riidanalaisen asetuksen 36 artiklan 3 ja 4 kohdassa vahvistettua mahdollisuutta esittää huomautuksia pakoteluetteloon ottamisesta ja saattaa päätös näin ollen neuvoston uudelleen tarkasteltavaksi.
                        
                     
         
               2)
            
            
               Toinen kanneperuste, joka perustuu siihen, ettei kantajan ottamiselle pakoteluetteloon ole perustaa
               
                           —
                        
                        
                           Neuvoston esittämistä perusteluista kantajan ottamiselle pakoteluetteloon ei käy ilmi, mikä on se nimenomainen oikeudellinen perusta, johon neuvosto nojautuu.
                        
                     
                           —
                        
                        
                           Toiminta, jota kantaja on harjoittanut ainoastaan vuoden 2008 maaliskuuhun saakka, ei voi oikeuttaa hänen ottamistaan pakoteluetteloon vuoden 2011 joulukuussa.
                        
                     
                           —
                        
                        
                           Kantajan toimiminen Hanseatic Trade Trust & Shipping (HTTS) GmbH:n toimitusjohtana ei oikeuta hänen ottamistaan pakoteluetteloon etenkään, koska Euroopan unionin tuomioistuin on kumonnut asetuksen (EU) N:o 961/2010 (3) siltä osin kuin se koskee HTTS GmbH:ta.
                        
                     
                           —
                        
                        
                           Pelkästään sen perusteella, että kantaja on ollut sellaisen englantilaisen yhtiön toimitusjohtaja, joka on tällä välin purettu, ei voida päätellä, että jokin päätöksen 2010/413/YUTP (4) 20 artiklan 1 kohdassa ja/tai asetuksen N:o 961/2010 16 artiklan 2 kohdassa mainituista perusteista kantajan ottamiselle pakoteluetteloon olisi olemassa.
                        
                     
         
               3)
            
            
               Kolmas kanneperuste, joka perustuu kantajalla omaisuudensuojaan olevan perusoikeuden loukkaamiseen
               
                           —
                        
                        
                           Kantajan ottaminen pakoteluetteloon merkitsee sellaista hänellä omaisuudensuojaan olevan perusoikeuden loukkaamista, joka ei ole oikeutettu, koska kantaja ei voi neuvoston esittämien puutteellisten perustelujen vuoksi päätellä, mistä syistä hänet on otettu niiden henkilöiden luetteloon, joita pakotteet koskevat.
                        
                     
                           —
                        
                        
                           Kantajan ottaminen pakoteluetteloon on ilmeisen soveltumatonta päätöksellä 2010/413/YUTP ja asetuksella N:o 961/2010 tavoiteltujen päämäärien tavoittelemiseksi ja se merkitsee lisäksi kantajan omaisuudensuojan suhteetonta loukkaamista.
                        
                     
         
      (1)  Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2011 annettu neuvoston päätös 2011/783/YUTP (EUVL L 319, s. 71).
   
      (2)  Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annettu neuvoston täytäntöönpanoasetus (EU) N:o 1245/2011 (EUVL L 319, s. 11).
   
      (3)  Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta 25.10.2010 annettu neuvoston asetus (EY) N:o 961/2010 (EUVL L 281, s. 1).
   
      (4)  Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annettu neuvoston päätös 2010/413/YUTP (EUVL L 195, s. 39).